Skærpede krav SAS har modtaget skærpede krav fra de skandinaviske myndigheder, før de ulykkesramte Dash 8 Q400-fly kan komme i luften. Men det gør ikke den store forskel for den skandinaviske luftfartsgigant. Følger en plan - SLV's beslutning har ikke nogen praktisk betydning lige nu for SAS. Vi har selv valgt at stille skærpede krav til os selv. Vi følger en plan, hvor vi har valgt at montere nye komponenter i stedet for inspicerede og reparerede komponenter, som andre flyselskaber har gjort. Og før vi sætter i gang med passagerer på vores Q400, så skal samtlige fly også testflyves, og så skal de selvfølgelig godkendes af de skandinaviske myndigheder, siger SAS Danmarks pressechef, Jens Langergaard, til Ritzau. Hårdt ramt af aflysninger SAS er indtil videre hårdt ramt af aflysninger frem til og med mandag i næste uge, og selskabet ved ikke, hvornår man er klar til lette med passagerer igen. Sikkerhed, sikkerhed, sikkerhed - Først efter udskiftningen af komponenter, testflyvning og godkendelse fra de skandinaviske myndigheder kommer SAS i den position, hvor vi kan tage stilling til, hvornår vi kan begynde at flyve med Q400 i normal drift igen. Så vi kan ikke sige, hvornår det her vil ske, men det er de her betingelser,der skal være opfyldt. Vi vil ikke spekulere på en prognose. Vi vil hellere tænke på sikkerhed, sikkerhed, sikkerhed, siger Jens Langergaard. /ritzau/

Opsummering:
SAS er allerede i fuld sving med at udskifte de dele, som luftfartsmyndighederne nu stiller krav om. DEtsker på baggrund af bl.a. flyulykken i Aalborg lufthavn. SAS vil ikke spekulere i, hvornår flyene kommer i luften.